CELEX: 62016CN0416
Language: et
Date: 2016-07-27 00:00:00
Title: Kohtuasi C-416/16: Eelotsusetaotlus, mille on esitanud Tribunal Judicial da Comarca de Faro (Portugal) 27. juulil 2016 – Luís Manuel Piscarreta Ricardo versus Portimão Urbis, EM, SA – likvideerimisel – jt

17.10.2016   
            
            
               ET
            
            
               Euroopa Liidu Teataja
            
            
               C 383/4
            
         Eelotsusetaotlus, mille on esitanud Tribunal Judicial da Comarca de Faro (Portugal) 27. juulil 2016 – Luís Manuel Piscarreta Ricardo versus Portimão Urbis, EM, SA – likvideerimisel – jt
   (Kohtuasi C-416/16)
   (2016/C 383/05)
   Kohtumenetluse keel: portugali
   
      Eelotsusetaotluse esitanud kohus
   
   Tribunal Judicial da Comarca de Faro
   
      Põhikohtuasja pooled
   
   
      Kaebuse esitaja: Luís Manuel Piscarreta Ricardo
   
      Vastustajad: Portimão Urbis, EM, SA (likvideerimisel), Município de Portimão, EMARP — Empresa Municipal de Águas e Resíduos de Portimão, E.M., S.A.
   
      Eelotsuse küsimused
   
   
               1.
            
            
               Kas nõukogu 12. märtsi 2001. aasta direktiivi 2001/23/EÜ (1) artikkel 1 ja eelkõige selle [lõike 1] punkt b on kohaldatav niisuguses olukorras nagu käesolevas asjas, kus omavalitsusüksuse täitevorgani otsusega munitsipaalettevõte (mille ainuaktsionär on see omavalitsusüksus) tegevus lõpetatakse ning tema tegevuse võtab osaliselt üle omavalitsusüksus ja osaliselt teine munitsipaalettevõte (kelle põhitegevusala on sel otstarbel muudetud – ja kes on samuti üleni omavalitsusüksuse omandis)? See tähendab, kas võib arvestada, et nendel asjaoludel on toimunud nimetatud direktiivi tähenduses ettevõtte üleminek?
            
         
               2.
            
            
               Kas tuleb arvestada, et töötaja, kes tegelikult ei täida oma tööülesandeid (konkreetselt seepärast, et tema tööleping on peatatud), kuulub direktiivi 2001/23/EÜ artikli 2 lõike 1 punktis d määratletud mõiste „töötaja“ alla, ja järelikult, et töölepingust tulenevad õigused ja kohustused on nimetatud direktiivi artikli 3 lõike 1 alusel omandajale üle läinud?
            
         
               3.
            
            
               Kas liidu õigusega on kooskõlas seada ettevõtte ülemineku raames töötajate üleviimisele piiranguid, konkreetselt olenevalt töösuhte liigist või kestusest, nimelt niisuguseid piiranguid, nagu on sätestatud RJAEL (2) artikli 62 lõigetes 5, 6 ja 11?
            
         
      (1)  Nõukogu 12. märtsi 2001. aasta direktiiv 2001/23/EÜ ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta (EÜT 2001, L 82, lk 16; ELT eriväljaanne 05/04, lk 98).
   
      (2)  Kohalike omavalitsuste ettevõtluse ja äriühingutes osalemise õiguslik kord.